
[bookmark: _Hlk60562449]Ysgrifennwch adolygiad llenyddiaeth ar ymchwil ymarferydd a elwir yn ‘astudiaeth wers’. Dylech hefyd ystyried, mewn modd beirniadol, effaith bosibl astudiaeth wers ar arfer ymarferydd mewn perthynas â thestun o’ch dewis.

“Play is the highest expression of human development in childhood for it alone is the free expression of what is in a child’s soul.” (Froebel). Ysgogir y dyfyniad yma i mi ymchwilio “Sut mae’r ddarpariaeth barhaus yn cyfoethogi’r dysgu?”. Nod yr ymchwil yw i ddarganfod effeithiolrwydd chwarae o fewn y ddarpariaeth barhaus, gan gofio am rinweddau y Pedwar  Diben y Cwricwlwm gan Llywodraeth Cymru (2015), i annog ein disgyblion i fod yn “yn unigolion iach, hyderus”. Hefyd, ymchwiliwn sut mae plant yn dysgu wrth ymgysylltu gyda’r ddarpariaeth barhaus. 

Cynlluniaf gynllun gwers i herio’r disgyblion i feddwl yn greadigol, fel noda syniadaeth Montessori yn llyfr Macblain (2014, tud.23); wrth newid yr amgylchedd mae plant yn dysgu, maen’t yn dysgu ar lefel eu hun ac mae creadigrwydd yn cael cyfle ac amser i ddatblygu, sydd felly’n helpu gyda datblygiad y plentyn. 

Cynhelir yr ymchwiliad mewn ysgol drefol, gyda thua tri chant o blant ynddi. Penderfynir gynnal yr astudiaeth wers yn nosbarth Blwyddyn 1 y Cyfnod Sylfaen. Mae adran y Cyfnod Sylfaen yr ysgol yn arbennig o dda o ran hybu annibyniaeth eu disgyblion, yn ogystal â datblygu eu sgiliau cydweithio. Mae’r ysgol yn pwysleisio ar lais y disgybl, wrth gyflawni amryw o dasgau yn lleoliadau’r ddarpariaeth barhaus sydd yn annog dysgu drwy chwarae.
Wrth ganolbwyntio ar dri ardal o’r ddarpariaeth barhaus, byddaf yn medru gasglu data teg a chytbwys a dod i gasgliad sut mae’r ddarpariaeth barhaus yn cyfoethogi’r dysgu. 

Cydnabyddir effaith astudiaeth wers ar yr ymarferydd wrth weithio yn y ddarpariaeth barhaus. Edrychaf ar ddadleuon y darpariaethau sydd yn dweud ydy disgyblion wir yn dysgu yn y ddarpariaeth barhaus, neu ai dim ond “chwarae” maent yn gwneud yno. 
Holir pam fod y disgyblion wedi dewis y ddarpariaeth benodol yna i’w gymharu gyda’r rhai eraill sydd o fewn y dosbarth?

Edrychwn ar lenyddiaeth y ddarpariaeth barhaus ddewiswyd, megis yr Ardal Chwarae Rôl, yr Ardal Grefft ac yr Ardal Iaith. Credaf dyma’r ardaloedd mwyaf dylanwadol i ddatblygu sgiliau llafaredd y disgyblion, a chynnig adnoddau amrywiol i annog hyn. Mae’r ardaloedd yma hefyd yn arbennig o ran hybu creadigrwydd mewn gwahanol ffyrdd. Diffinia Kelly (2015) fod angen i ddarpariaeth barhaus effeithiol fod yn ddiogel wrth i’r disgyblion herio’u hunain yn y dysgu. Hefyd, noda ei fod yn le lle mae’r disgyblion yn medru archwilio a bod yn annibynnol wrth lunio penderfyniadau. Yn fy ymchwiliad, bydd y disgyblion yn datblygu i wneud penderfyniadau yn annibynnol, sef i ddewis ardal o’r ddarpariaeth barhaus i wneud tasgau yn ddiogel yno. Hefyd mae’r tasgau crëwyd yn galluogi iddynt ddarganfod yr heriau, ac i ddatrys y problemau sydd yn codi.
Cred Moore (2020) i sicrhau darpariaeth barhaus effeithiol, rhaid gwneud yn siwr fod adnoddau pwrpasol ac angenrheidiol yno i chwarae ac archwilio mewn ffyrdd gwahanol, i gynnig amrywiaeth o adnoddau ansawdd uchel ac i ddefnyddio cwestiynau penagored i ennyn diddordeb. Mae’n bwysig i roi amser i blant ailymweld ar waith gwnaethant y diwrnod cynt neu wythnos yn ôl hyd yn oed. Tanlinellir y pwynt yma yn yr ymchwiliad wrth sôn am ddysgu blaenorol. Mae’r disgyblion eisioes wedi dysgu am rinweddau stori megis teitl ac awdur gweler o’r cynllun gwers (Atodiad 2).
Cydnabyddir Hughes o lyfr Hopwood a Defis (2017, tud.90-91) nid oes rhaid i adnoddau’r ddarpariaeth fod yn ddrud. Y peth pwysig yw’r sgiliau a’r wybodaeth byddant yn derbyn a’u datblygu wrth ddefnyddio’r adnoddau yma. Noda fod angen cofio i gynllunio ar gyfer darpariaethau y tu mewn a thu allan, ac ei fod yn bwysig modelu yr ardaloedd yma yn gywir. Dyweda Hughes (2017, tud.91) cyfloethogir adnoddau’r ddarpariaeth gyda thema, ac ei fod yn bwysig i arsylwi pan mae plant yn chwarae i ddeall eu diddordebau, anghenion a lle maent yn dysgu. Dyma’n union gwneir yn yr ymchwiliad, wrth ddefnyddio’r taflen arsylwi’n gymorth wrth arsylwi’r gwahanol ddarpariaethau (Atodiad 3).  
Cyhoeddwyd cryn dipyn o lenyddiaeth am yr Ardal Chwarae Rôl. Dyweda Hill a Tisdall (1997:100) o fewn llyfr Siencyn (2008, tud.17) “Play is...one of those words whose meaning most of us take for granted but whose precise definition is remarkably elusive.” A Siencyn (2008, tud. 18) ymlaen i nodi nid yw pawb cytuno, megis Bruce a Meggit (2001). Noda Durand (2016) syniadaeth Bruce, gan ddweud fod y damcaniaethwr o’r farn nid ydyw plant yn dysgu trwy chwarae, ond yn ymarfer yr hyn ddysgant gan chwarae. Rwy’n cytuno i raddau gyda syniadaeth Bruce, gan fod plant yn ailymweld ac yr hyn a ddysgant wrth ailadrodd stori yn yr Ardal Chwarae Rôl. Ond, rhaid i mi ddadlau gyda’r syniad nid yw plant yn dysgu trwy chwarae, oherwydd nid fedra plant ddysgu beth yw’r deunyddiau gwahanol a’u treialu os nid oes cyfle gennynt i’w ddefnyddio a’u harbrofi.
Esbonia Swifft (2020) gall chwarae rôl achosi cywilydd i’r disgyblion os ydych chi'n gofyn iddynt actio megis cymeriad dramatig. Er hyn, credaf byddai annog cyflawni gweithgareddau tebyg yn aml yn lleihau’r syniad yma o embaras. Hefyd, efallai os fod sawl disgybl yn actio cymeriadau dramatig, ni fyddai’r unigolyn yn teimlo’r cywilydd.
Noda Aubrey a Riley (2019 tud.48) syniadaeth Piaget gan ddweud, mae plant yn gwneud synnwyr o’r hyn o’u cwmpas wrth chwarae, gan gyfeirio at y pedwar cam ddatblygiad gwybyddol datblyga Piaget. Mae’r cam mae arni yn dibynnu ar ba fath o chwarae mae’r plentyn yn ei wireddu.
Rhestra “Little Town Play” (2017) fuddion o chwarae rôl ac yn cytuno gyda’r damcaniaethwr Piaget, gan nodi fod y ddarpariaeth yn datblygu sgiliau iaith a chyfathrebu, rhoi cyfleoedd i’r plant actio a gwneud synnwyr o sefyllfaoedd go iawn ac yn galluogi i archwilio, ymchwilio ac arbrofi. Y pwynt mwyaf diddorol credaf oedd ei fod yn sbarduno creadigrwydd a dychymyg. Mae’n bwysig o oed ifanc fod plant yn datblygu’n greadigol, ac i beidio ofni defnyddio’r creadigrwydd mewn meysydd amrywiol megis iaith, mathemateg ac y dyniaethau. Pwysleisir  y syniadaeth wrth edrych ar Pedwar Diben y Cwricwlwm i Gymru Llywodraeth Cymru (2015) yn ogystal, i fod yn “yn gyfranwyr mentrus, creadigol.”
Edrychwn nesaf yn edrych ynghylch yr Ardal Grefft. Dengys Subramanian (2020) fod yr ardal yn helpu datblygiad ffisegol wrth ddatblygu sgiliau echddygol, cynyddu deheurwydd a chydsymud llygad-llaw. Noda fanteision datblygiad cymdeithasol ac emosiynol megis annog i hunafynegi, a mantais wybyddol o’r ardal yw mireinio’r sgil o wneud penderfyniadau. Gwelwn innau fuddion o’r Ardal Grefft, wrth i ambell ddisgybl deimlo’n fwy hyderus i fod yn greadigol ac esbonio syniadau drwy ddefnyddio celf yn hytrach nac iaith.
Cydnabyddai Bruce ym mhennod Gealy a Rees (2010 tud.84) “It is better to think of offering children learning experiences and opportunities, rather than doing activities with them as if children were objects on a conveyer belt.” Esbonia felly fod angen i blant gael cyfleoedd i fod yn greadigol, megis gwneud darn unigryw o waith yn unigol a’i roi ar arddangosiad yn y dosbarth. Dylai’r disgyblion medru adnabod eu gwaith eu hun ar yr arddangosiad yma, nid fod gwaith pawb yr un peth.
Ym mhennod Gealy a Rees (2010 tud.85) noda Kamen (2000) syniadaeth wrthwynebol i Subramanian (2020), gan ddweud mai’r broses sydd yn bwysig nid y cynnyrch ar y diwedd. Hefyd dywed nid yw creadigedd yn gallu ei mesur gyda’r cynnyrch terfynol, ond sut gweithiodd y plentyn a pham. Yn ein hymchwiliad, efallai ni fydd y disgybl wedi gorffen y dasg yn yr amser arsywli, ond bod angen cydnabod y gwaith gwneir drwy gydol yr arsylwad a thu hwnt.
Nesaf edrychwn ar lenyddiaeth yr Ardal Iaith. Honna Milne (2005,tud.42) fod dwy wahanol ffordd i annog darllen, sef ffoneg sydd yn canolbwyntio ar synau llythrennau, ac iaith gyfan sydd yn edrych ar eiriau cyflawn mewn cyd-destun pwrpasol. Mae’r ddwy adran yn edrych ar rannau gwahanol o’r ymennydd, sef y cylched uchaf ac isaf. Yn ein ymchwiliad, credaf ein bod yn edrych ar y gylched isaf, sef yr adran iaith gyfan. Mae hyn oherwydd bod y disgyblion yn trafod ac ailadrodd y wybodaeth o gyflwyniad y wers mewn brawddegau llawn, ac yn cofio prif ddigwyddiadau’r stori ai roi mewn cyd-destun ar gyfer y tasgau amrywiol. 
Gan fod y ddarpariaeth barhaus yn galluogi’r disgyblion i weithio yn annibynnol ac mewn grŵpiau yn ogystal, sicrhawn mai’r iaith Gymraeg defnyddiwyd, er nid Cymraeg yw iaith yr aelwyd i lawer o’r disgyblion. Ond, noda Siencyn a Thomas (2008, tud.60) yng nghyfrifiad 2001 roedd mwy nag ugain y cant yn siarad Cymraeg yng Nghymru o’i gymharu â 18.5 y cant yng nghyfrifiad 1991. Mae’r twf mwyaf wedi dod o blant a phobl ifanc, felly da gweld fod mwy o blant yn dod yn fwy hapus o ddefnyddio’r iaith. Noda Grist (2008,tud.83) Deddf yr Iaith Gymraeg 1993, sydd yn hwyluso’r iaith yn gyfartal a’r Saesneg. Fel rydym yn ymwybodol, mae’r iaith Gymraeg yn hynod bwysig yn ein hysgolion, ond wrth gael cefnogaeth seneddol mae’n hybu’r iaith ymhellach wrth gael statws swyddogol.
Mae syniadaeth Vygotsky yn cael ei nodi gan Pound (2014,tud.52) am fanteision yr Ardal Iaith, gan ddweud fod plant yn datblygu wrth chwarae, iaith ac agweddau cydeithasol-ddiwylliannol. Ond, pwysleisia Vygotsky fod rhaid i blant ryngweithio gydag eraill. Nid yw hyn bob tro’n cael ei grybwyll yn y ddarpariaeth barhaus gan fod cyfleoedd i ddysgu’n annibynnol yn cael ei annog hefyd. Er rwy’n cydnabod pwynt Vygotsky, rwy’n cydnabod fod sgiliau llafaredd yn cael ei grybwyll yn unigol yn ogystal, wrth ddweud geiriau ar lafar, neu adrodd synnau llythrennau ar lafar.
Awgryma Swan (2019) “Learning is a social act” ac fel Vygotsky, tanlinella fod angen cyfathrebu i ddatblygu iaith. Gellir dadlau mai hyder o ddefnyddio’r iaith sydd wedi arwain at y twf o’i ddefnyddio, ac mae Hierarchaeth Anghenion Maslow nodwyd gan McLeod (2020) yn esbonio fod ffrindiau, diogelwch a theimlo cyflawniad yn arwain at gyrraedd eich gwir botensial. Noda Mortimer (1998,tud.16) wrth ddatrys problem mae plant yn darganfod sut i ddefnyddio’r adnoddau sydd gyda hwy i gyrraedd y gôl. Gellir dadlau yma teimlwch eich bod wedi gwir gyflawni wrth gwblhau tasg neu ddatrys problem. Mae rhain i gyd yn rinweddau gweler yn fy gweithgareddau yn y ddarpariaeth barhaus, ac mae i’w weld ar fy nghynllun gwers (Atodiad 2). 
Mae sawl damcaniaethwr o’r farn felly fod angen cydweithio gydag eraill i ddatblygu sawl maes boed yn iaith neu sgiliau creadigol, a chydnabod a hybu creadigrwydd i’r disgyblion. Deallaf mae’r ddarpariaeth barhaus yn ardal lle mae sawl disgybl yn ymweld â hi ar y tro, ond nid yw hyn yn galluogi i ni gyfyngu ein hun i wneud tasgau mewn grŵp yn unig. Er hyn, mae pennod Hughes o lyfr Hopwood a Defis (2017, tud.90-91) yn nodi fod y Cyfnod Sylfaen yn ystyried gall plant weithio’n annibynnol os yw’r ddarpariaeth ac yr adnoddau priodol yn eu lle, sydd yn cyd-fynd gyda syniadaeth Kelly (2015). Coda Dunn (2017, tud 39-40) pwynt teg, wrth ddweud i sicrhau amgylchedd dysgu da rhaid cydnabod beth mae’r disgyblion a’r athro’n ystyried fel amgylchedd dysgu da, sut mae’r athro a’r disgyblion yn ystyried potensial disgybl i ddysgu, a sut mae’n cysylltu gyda sut mae’r unigolyn yn cydnabod ei allu ei hun. Byddaf yn ystyried y pwynt uchod y tro nesaf byddwn yn cynllunio ar gyfer y ddarpariaeth barhaus, gan sicrhau amgylchedd da i baratoi ar gyfer y dysgu sydd i ddod.
	
Defnyddir astudiaeth wers ar gyfer yr ymchwiliad sef ymchwil gweithredol, ac yn fodel ar gyfer dysgu proffesiynol. Diffinia Fernandez a Yoshida (2004) astudiaeth wers fel “get teachers devise ways to improve them” sydd yn golygu mai dyma’r ffordd orau i wella dysg, ac i athrawon ddarganfod sut i wella eu haddysgu hwy hefyd.
Pwysleisia Dudley (2020) y camau cyntaf i gynnal astudiaeth gwers yw dadansoddi ein data gan nodi ein ffocws, penderfynu ar grŵp astudiaeth gwers, gysylltu â'r hyn sydd eisoes yn hysbys am eich ffocws cyn cychwyn, ac i adnabod tri disgybl achos. Mae’r camau gychwynnol yma yn cyd-fynd gyda’r hyn gweithredwn yn ein hastudiaeth, megis darganfod gwybodaeth am ffocws y wers o flaen llaw, ac i ddewis tri disgybl achos.

Cydnabyddir sawl mantais o ddefnyddio’r dull megis ei fod yn annog cydweithio a myfyrio. Yr athrawon sydd â rheolaeth o’r astudiaeth, ac yn galluogi iddynt ddewis cwestiynau ymchwil. Hefyd, mae’n gyfle da i ddefnyddio llais y disgybl i ddadansoddi sut fedrwn ddatblygu ansawdd y dysgu ymhellach. Mae yna gyfyngiadau i’r astudiaeth er hyn. Rhaid ystyried pa amser o’r dydd rydym yn cynnal yr astudiaeth, hynny yw yn y prynhawn efallai fydd lefelau canolbwyntio’r disgyblion yn wan. Gellir dadlau fod rhywun arall yn bresennol yn y dosbarth yn amharu ar lefel eu canolbwyntio hefyd.

Crëwyd cynllun gwers (Atodiad 2) sydd yn amlinellu’r hyn sydd angen gwneud i gyflawni’r dasg. Edrych ar y ddarpariaeth barhaus yn benodol yw pwrpas yr astudiaeth, ond rwyf wedi cynllunio prif dasgau i’r wers yn ogystal. Mae’n bwysig creu cynllun, fel fy mod i (yr athrawes sydd yn cyflwyno’r wers), yr athro arall sydd yn rhan o’r astudiaeth, ar ddisgyblion yn dilyn strwythur a gweld pwrpas i’r hyn maent yn gwneud.

Rwyf am ddefnyddio dulliau ansoddol megis myfyrio, arsylwi, cyfweld a dewis grŵp ffocws. Rhaid cydnabod dibynadwyedd, dilysrwydd, sampl gynrychioliadol a chyffredinoli'r meysydd. Edrychir ar ddwy ochr y geiniog o’r deunyddiau, fel fy mod yn medru dadansoddi’r dilysrwydd, pwrpas a llwyddiant yr ymchwil.

Casglwyd wybodaeth yr arsylwadau di-gyfranogwyr gan ddefnyddio taflen arsylwi (Atodiad 3). Dadansoddir y data ar ôl yr astudiaeth gan fod cofnod o’r hyn gwelwyd ar gof a chadw. Heb gofnod, efallai fyddwn wedi anghofio rhywbeth pwysig. Bydd y nodiadau yma yn cyd-fynd gyda’r nodweddion ymchwil; i fod yn ymchwilydd medrus, i fod yn sgeptigol, i fod yn foesegol ac i fod yn rhan o broffesiwn ymhongar. Noda ECRP (2005) i gael sgwrs ystyrlon gyda phlentyn, rhaid i ni ddeall beth mae’r plentyn yn meddwl gall ddigwydd mewn sefyllfaoedd go iawn (nodau posibl) a’r gweithdrefnau credant sydd yn mynd i wneud pethau i ddigwydd (strategaethau posibl). Dywed pan rydym yn arsylwi plant, rhaid i ni ystyried eu nodai nhw. Credaf bydd arsylwi yn sicrhau i ni gael darlun yn fwy clir o beth yw gwir anghenion y plentyn.

Tybiaf ei fod yn ddull effeithiol iawn i gynnal gyda phlant ifanc, oherwydd nid yw’n golygu iddynt newid dim o’i strwythur dysgu, ac nid yw’n amharu gormod ar lif eu dysgu chwaith. Rhydd wefan “Daily Montessori” (2020) pwynt pwysig gan gydnabod syniadaeth Montessori;wrth arsylwi ar blant, dyma sut mae oedolion yn dod i ddeall anghenion y plentyn, ac felly’n cytuno gyda ECRP (2005).

Mantais o’r dull yw bod gan athrawon brofiad blaenorol o’i ddefnyddio. Ceir gyfle i weld gwaith yn cael ei gyflawni mewn cyd-destun naturiol, a gweld pethau efallai nid oeddech yn ymwybodol iddynt ddigwydd. Yr hyn sydd yn ddiddorol yw eich bod yn gallu dysgu am bethau byddai unigolion efallai yn amharod i siarad amdano. Rydych yn derbyn profiad llygad-dust, yn hytrach nag edrych ar adroddiadau.

Cydnabyddir anfanteision o ddefnyddio’r dull yma. Gall yr ymchwil gymryd llawer o amser ac yn gostus os fod yr ymddygiad arsylwyd ddim yn digwydd yn aml. Gall dehongli’r data fod yn broblem a gall goresgyniad posib o breifatrwydd godi. Hefyd, fedra bresenoldeb arsylwr effeithio ar sut bydd y grŵp ffocws yn ymateb, megis newid y ffordd maen’t yn ymddwyn yn y ddarpariaeth. Rhaid osgoi dallineb anfwriadol fel ymchwilydd, gan gadw meddwl a llygaid yn agored i’r annisgwyl, ac i beidio cael ein dylanwadu mewn unrhyw ffordd. Hefyd rhaid peidio rhoi digwyliadau neu emosiynau ar waith i ragfarnu. 

Noda hanes Banura yn llyfr Aubrey a Riley (2019 tud.132) wrth sôn fod plant yn datblygu ymddygiad ymosodol trwy ddynwared gan ddefnyddio astudiaethau gyda doll bobo. Pwysleisia Taylor (2020) yn ddyfnach gan ddweud fod y damcaniaethwr yn datblygu'r astudiaeth o ddysgu arsylwad. Datblygodd yn y 20fed ganrif fod y disgyblion yn mireinio’r disgrifiad o'r broses ddysgu. Mae’n gofyn iddynt arsylwi ar ymddygiad penodol a chofio’r weithred, ac yna i fodelu'r ymddygiad. Mae damcaniaethwyr diweddaraf yn dadlau fod dysgu'n digwydd ar ôl arsylwi ymddygiad penodol a'i ganlyniadau, ac efallai ni fydd dysgwyr yn ailadrodd yr ymddygiad corfforol nes peth amser. 

Mi fydd y myfyrdodau yn cael eu casglu ac yn dilyn adborth cynhenid. Crëwyd taflen adfyfyrio (Atodiad 5) i helpu i gofnodi’r myfyrdodau. Mae meddwl yn fyfyriol yn dilyn tri cham sef profi rhywbeth, myfyrio am y profiad a dysgu o’r profiad. Rhaid i ni edrych ar ein model ddewisol sef model ymarfer myfyriol Kolb (1975 a 1984). Noda’r cylchred fod dysgu fel ffordd o ddadansoddi a dod i gasgliadau ynglŷn â phrofiadau. Dywed mai’r nod yw cymryd y dysgu hwn a’i droi i brofiadau newydd, sydd yn galluogi ni i gwblhau’r cylch. Wrth gynnal yr astudiaeth myfyriaf ar ba mor effeithiol bu’r model yma fel cymorth yn yr ymchwiliad. Credaf ei fod yn ddull da i wneud gyda disgyblion o oed ifanc, gan ein bod yn gwybod fod plant yn agored i ddysgu rhywbeth newydd drwy’r amser.

Mae Brown (2017) yn nodi sail y model hwn yw ein profiadau ni ein hunain, yn cael ei gwerthuso a’i ddadansoddi i greu’r camau. Credaf fod defnyddio’r dull hon yn dda gan ei fod yn cael yr athro i feddwl am bosibiliadau i wella eu haddysgu ar gyfer y dyfodol, ac i gasglu syniadau i ysgogi profiadau newydd i’r disgyblion. 
Rhaid ystyried pa mor ddilys yw defnyddio’r dull o fyfyrio, gan mae barn bersonol yw yn hytrach na barn rhywun sydd ddim yn rhan o’r astudiaeth. Hefyd, gellir dadlau ydy’r disgyblion yn mynd i ddod i gasgliadau addysgol ar ôl pob gwers? Credaf fod angen i blant gael mwy o amser i ddehongli’r wybodaeth ddysgwyd megis derbyn gwybodaeth adeiladol o gyfres o wersi. 

Dewisir grŵp ffocws wrth wneud sampl bach o ddisgyblion. Byddaf yn gwario pymtheg munud ym mhob ardal i sicrhau prawf teg. Dewisir y grŵp ffocws ar ôl derbyn mewnbwn o’r athrawon, i sicrhau fod y disgyblion a ddewiswyd yn mynd i gymryd rhan yn yr astudiaeth yn llwyddiannus ac heb unrhyw gyfyngiadau. Rwy’n disgwyl casglu data safonol gan fod pob plentyn yn hoff iawn o’i hardal yn y ddarpariaeth, ond bydd yn ddiddorol gweld tybed os fyddant yn hapus symud ardal i gynnal tasgau hefyd. Byddaf yn medru dadansoddi’r data gyda’r athro arall yn yr astudiaeth, yn ogystal â defnyddio’r dulliau eraill megis cyfweliad i gael atebion yn fwy manwl.

Crëwyd gwestiynau cyfweliad Lled-Strwythuredig (Atodiad 4) i gynnal cyfweliad gyda’r grŵp ffocws, gyda phwrpas i bob cwestiwn holwyd. Bydd y cwestiynau’n eang gan fod y grŵp ffocws yn mynd i dri gwahanol ardal o’r ddarpariaeth barhaus. Bydd rhaid sicrhau fod pob plentyn yn ateb pob cwestiwn holwyd. Mae hyn yn helpu gyda dilysrwydd y wybodaeth a gasglwyd. Rhaid cydnabod cwestiynau penagored, ac i osgoi cwestiynau deuol. Mae cynllunio cwestiynau megis cwestiynau meddwl yn ôl, yn help i ddadansoddi'r maint o ddysgu a wneir. Rhaid sicrhau fod y cwestiynau’n eglur, gan mai disgyblion ysgol gynradd yw fy nghyfranogwyr.

Mae sawl mantais o’r dull, megis datblygu perthynas cadarnhaol rhwng y cyfwelydd a’r cyfranogwyr. Mae’n galluogi i bobl siarad mewn mwy o fanylder am destun, ac egluro cwestiynau a materion cymhleth ymhellach. Pwynt pwysig credaf, yw ei fod yn hawdd i’w gofnodi. Mae hyn yn bwysig wrth weithio gyda phlant, oherwydd nid yw ei rhychwant sylw mor hir ag un oedolyn. Y lleiaf o amser i gynnal y cyfweliad y gorau iddynt. Mae’r ffurf yma hefyd yn gwneud i ni ystyried pwysigrwydd ymddiriedaeth a theimlad o ddiogelwch. Mae cyfweliad naturiol a chyfarwydd yn gwneud y sefyllfa’n fwy hamddenol, gan wneud i’r grŵp ffocws teimlo’n well ac yn agored i ateb y cwestynau. Gall ddylunio cyfweliad grŵp hefyd helpu i leddfu’r sefyllfa i’w gymharu â chyfweliad unigol, oherwydd efallai byddai ambell ddisgybl yn swil i roi atebion yng nghyfweliad un i un. 

Cydnabyddir fod gwendidau i’r dull, megis ei bod yn ddibynnol ar sgil y cyfwelydd a pha mor dda mae ei sgiliau cyfweld. Fedrai fod yn anodd dadansoddi dyfnder y wybodaeth, a gellir dadlau dilysrwydd y ffynhonnell, oherwydd gall y disgyblion gynnig unrhyw ateb y dymunant. Nid oes ffordd i’r ymchwilydd wybod os fod yr ymatebydd yn dweud celwydd ai peidio. Nid ydynt bob tro’n glir yn eu hymatebion, felly gall yr ymchwilydd gofnodi syniadaeth anghywir yn hytrach na beth oedd y disgybl yn golygu. Hefyd mae peryg byddant yn ateb fel mae’r ymchwilydd eisiau, yn hytrach na fel maent yn teimlo mewn gwirionedd.

I sicrhau llwyddiant yn yr astudiaeth crëwyd Ffurflen Foeseg (Atodiad 1) i nodi’r materion moeseg. Mae’n rhaid ystyried fod angen cael cydsyniad y plant cyn cynnal yr ymchwil. Mae hyn yn cyd-fynd gydag Erthygl 12 gan CCUHP ar wefan “Comisiynydd Plant Cymru” (2020) gan nodi fod gan blant hawl gael dweud eu dweud ar faterion sydd yn effeithio arnynt. Cydnabyddir ffordd o dderbyn cydsyniad y disgyblion yma hefyd, megis bodiau i fyny, llaw i fyny neu ddweud ar lafar. 

Fel noda’r Ffurflen Foeseg (Atodiad 1), rhaid dilyn gofynion y Cyngor Gweithlu Addysg (CGA) (2020) wrth drin materion moesegol. Rhaid ystyried sut fyddwn yn rheoli’r data ymchwil a gasglwyd, ac ystyried y ffordd orau o greu, storio, diogelu a rhannu’r data a gasglwyd. Fel noda ar y Ffurflen Foeseg (Atodiad 1), byddaf yn cadw unrhyw wybodaeth yn ddienw, gan ystyried cyfrinachedd, di-ymyrraeth, gonestrwydd, parch y cyfranogwyr ac ymwybyddiaeth o’r sefyllfa. Sicrheir ffeilio’r nodiadau ac unrhyw ddata a gasglwyd mewn ffordd ddiogel megis y “cwmwl” gan ddefnyddio cyfrinair. Byddaf yn gwneud yn siŵr mai dim ond y bobl berthnasol fydd yn gallu gweld y wybodaeth yma. Roedd angen cydnabod ffurflen caniatâd (Atodiad 6) hefyd cyn cynnal yr astudiaeth. Hefyd, rhaid derbyn caniatâd oddi wrth rieni’r disgyblion felly dyluniwyd Ffurflen Cydsynio (Atodiad 7) a Ffurflen Wybodaeth (Atodiad 8).

Ystyriaf bwysigrwydd llais y disgybl, gan sicrhau fod plant yn cael ei clywed, gwerthfawrogi ac ystyried beth bynnag ddywedant. Rhaid cydnabod i beidio casglu mwy o wybodaeth nag sydd angen yn fy ymchwiliad, a chadw’r data heb fod yn fwy nag sy’n angenrheidiol a’i ddileu’n ddiogel ar ôl gorffen ei ddefnyddio. Rhaid cydnabod i roi copi o unrhyw wybodaeth bersonol os mae’r unigolyn yn gofyn amdano. Mae’r pwyntiau uchod yn cyd-fynd gyda syniadaeth y “General Data Protection Regulation” (GDPR) sydd yn cael ei danlinellu ar y Ffurflen Foeseg (Atodiad 1) o dan yr adran “Diogelu a Storio Data”. Mae’r wybodaeth uchod yn dilyn Polisi Rheoli Data y Brifysgol (2020).

Rhaid ystyried dibynadwyedd y dulliau o gasglu data a ddefnyddiwyd. Edrychaf ar ddibynadwyedd y cyfweliad. Gan mai’r disgyblion fydd yn rhoi’r mewnbwn, rwy’n amau braidd am ei ddibynadwyedd i’w gymharu â’r dulliau eraill ddefnyddiwyd. Mae rhaid yn dadlau i gynnal yr ymchwil mae angen mwy na thri disgybl yn y grŵp ffocws. Y mwyaf o ddisgyblion a ddefnyddiwyd, y mwyaf o’r data fydd yn cael ei gasglu. Yn fy ymchwiliad, pe bawn yn gwneud y grŵp ffocws yn fwy, credaf ni fydd ardaloedd y ddarpariaeth barhaus yn cael chwarae teg oherwydd ni fydd cyfle i ymchwilio’n ddofn ynddynt. Fedrwn arsylwi’r ardaloedd mewn amser teg gyda’r nifer yma yn y grŵp, ac yn mae’n galluogi i ni ddadansoddi’r ardaloedd mewn tipyn o fanylder. Mae Dudley (2020) o’r un farn, gan ei bod yn adnabod tri disgybl achos sydd angen.

Mae’n syniad i beilota un o’r dulliau cyn ei wneud go iawn, i wneud newidiadau posib os bu angen. Efallai fydd hi’n gwneud i’r ymchwilydd i feddwl tu allan i’w meddylfryd gwreiddiol, ac i wneud newidiadau bach angenrheidiol. Bydd efallai yn gymorth ac yn gwella’r astudiaeth yn y pen draw. Gan mai un wers yn unig yr astudiaeth wers, ni fedrwn gyffredinoli’r wybodaeth a gasglwyd. Golygir felly ni fedrwn gymharu ein hastudiaeth gydag un arall i rannu arfer dda. Gall hyn achosi problem pan edrychwn ar sicrhau lwyddiant i’r astudiaeth. Ond, gan fod yr athrawon wedi derbyn profiad blaenorol o’r dull, mae’n codi’r cwestiwn, oes wir angen cyffredinoli?

Os cynhelir yr astudiaeth eto, byddwn yn edrych ar ambell adran o’r ddarpariaeth sydd efallai ddim mor amlwg i’r disgyblion ymweld yno. Dewiswn stori fwy tymhorol fel stori’r wers, i gyfrannu at gyffro amser yma’r flwyddyn. Byddai hyn wedi gwneud y tasgau yn fwy diddorol, ac wedi helpu’r disgyblion gyflawni’r tasgau yn fwy effeithiol. Dywed Hattie (2009:22) “…the biggest effects on student learning occur when teachers become learners of their own teaching.” Mae’r dyfyniad yn cyfiawnhau’n ymhellach pa mor bwysig fu’r ymchwiliad i gydnabod gwallau, a gwneud newidiadau cywir wrth edrych i’r dyfodol. Yn ogystal â hyn, bydd yn fy helpu gyda chynllunio gwersi yn y dyfodol.
Mae’r ymchwil wedi galluogi i mi ddatblygu fy sgiliau ymchwilio. Er fy mod eisioes yn ymwybodol o’r ddarpariaeth barhaus, mae gen i fwy o wybodaeth am ei bwysigrwydd a’i bwrpas o fewn datblygiad plant bellach. Medrai helpu i ddatblygu sgiliau megis sgiliau echddygol, llafaredd, ac ysgrifennu. Argymhellion fedraf wneud gyda fy ymchwil yw defnyddio llais y disgybl yn fwy effeithiol yn fy ngwersi. Darganfyddais fod plant wirioneddol yn hoffi trafod profiadau am rywbeth sydd yn eu diddori, ac mae angen cymryd mantais o hynny. Cydnabyddai Pancare (2017) syniadaeth y damcaniaethwr Dewey. Fel Froebel, dywed Dewey fod profiad o ddydd i ddydd plentyn yn angenrheidiol wrth edrych ar lefel dysg, a dylai’r cwricwlwm ymwneud â hynny. Fel noda Dunn (2017, tud 39-40) eisioes, mae’n atgyfnerthu’r un pwynt, gan ddweud beth mae’r disgyblion a’r athro’n ystyried sydd yn gwneud amgylchedd dysgu da. Gobeithiaf fydd y cynllun gwers (Atodiad 2) yn ysbrydoli ac yn caniatáu profiad hwylus i’r disgyblion gan annog llais y disgybl. Heb brofiad ac  amgylchedd da, ni fyddant yn defnyddio’r mwyaf o’u lleisiau. 
Gwelaf fod mwy o ymchwil wedi ei wneud ar ardaloedd penodol o’r ddarpariaeth i’w gymharu ag ardaloedd eraill, er enghraifft mae tipyn o wybodaeth am yr Ardal Chwarae Rôl. Mae’n codi’r cwestiwn, pam fod mwy o ymchwil ar rai adrannau i’w gymharu ag eraill. Defnyddiaf fy nghanfyddiadau i lywio ymchwil pellach megis edrych ar lefel dysg o’r adrannau’r ddarpariaeth barhaus, ac i ddadansoddi a’i tasgau annibynnol neu mewn grŵp sydd yn fwy effeithiol. Prif wendid yr astudiaeth hon oedd prinder y wybodaeth am ardaloedd penodol y ddarpariaeth barhaus, yn ogystal â dysgu annibynnol yn yr ardaloedd yma.
Mae gan yr astudiaeth hon nifer o oblygiadau pwysig o ran ymarfer yn y dyfodol. Dysgu yn y Cyfnod Sylfaen yw fy mreuddwyd, felly byddai cael gymaint o wybodaeth gefndirol ag sy’n bosib yn dyfnhau fy nealltwriaeth ymhellach o ran eu bwysigrwydd a’u heffeithiolrwydd o’u defnyddio yn yr ystafell ddosbarth. Mae’r ymchwiliad wedi fy ngalluogi i ateb fy nghwestiwn ymchwil, gan weld bod y ddarpariaeth barhaus yn cyfoethogi’r dysgu mewn sawl gwahanol ffordd. Gwneir hyn wrth annog sgiliau gweithio’n annibynnol a chydweithio, gwella sgiliau llafaredd a hybu creadigrwydd i nodi dim ond rhai syniadau.
Nifer o eiriau- 4,411

